text: Ávirkanin av húskettuni á smáfuglin
text: #000004
text: Á hvørjum ári verður tosa nógv um húsketturnar í Føroyum, og hvørt tær skulu sleppa at ganga leysar úti, ella verða hildnar sum innikettur. Summi vilja enntá vera við, at kettur eru eitt innræsið djóraslag, og burdu tí als ikki verið í Føroyum. Grundarlagið undir kjakinum er í stóran mun tann neiliga ávirkanin húskettan tykist hava á smáfuglastovnarnir í Føroyum. Uttanlanda er kjakið líka aktuelt, og í Englandi vísti ein kanning, at tær 9,2 milliónir húsketturnar, ið har eru, tóku 27 milliónir fuglar í stutta tíðarskeiðinum frá apríl til august sama árið. Fyri Danmark hevði hetta svara til 2 milliónir fuglar (Nielsen, 2006). Hóast nógv kjak, og høg tøl fyri tøku av fugli, eru í dag eingi vísindalig prógv fyri, at húskettan faktiskt elvir til nakra munandi minking í stovnsstøddunum hjá smáfuglunum. Hinvegin vita vit, at flestu smáfuglarnir doyggja áðrenn teir røkka kynsbúnan aldur óansæð, í fyrstu atløgu vegna svongd, sjúku ella rán av øðrum djóri enn kettu, og er hetta púra vanligt.
text: #000005
text: Nógv verður tó gjørt, at royna at minka um veiðuna hjá kettuni, og mest nýtti háttur til tess, er at lata hana bera hálsband við klokku á. Kanningar vísa eisini á, at um kettan berur klokku á hálsbandinum, kann tøkan av smáfuglum og øðrum djórum, ið verða borin til hús, minkast við umleið 50%. Ein annar møguleiki er ein sonevndur “klovnakragi”, ið er eitt littfagurt toy, ið verður koyrt uttaná vanliga hálsbandi. Kanning av hesum klovnakraga úr Avstralia vísti, at tøkan av fuglum, skriðdýrum og froskdýrum minkaði heili 54%, tá ið ketturnar vóru í klovnakraga samanborið við uttan kragan.
text: #000006
text: Kortini eru tað tó ikki bert beinleiðis tøkan av smáfuglunum, sum er trupulleikin, tí smáfuglurin kann eisini ávirkast óbeinleiðis av kettum
text: #000007
text: Nógvir eru faktorarnir, tá tað kemur til húskettuna og smáfuglin, og nógv er at hugsa um. Hvat, ið er rættast at gera sum kettueigari, má tískil verða upp til hvønn einstakan eigara.
text: #000008
text: Hav kettuna inni sum mest í bútíðini hjá fuglinum, og serliga í lýsing, skýming og um náttina
  Lat kettuna bera hálsband við klokku á, ella lat kettuna í klovnakraga, so smáfuglurin verður ávaraður um kettuna
  Umhugsa at gelda kettuna (hetta vil minka um orkutørvin hjá kettuni við 25-30%)
  Royn at aktivera kettuna við ymsum spølum, so hon fær nøktað tørvin at veiða
text: #000010
text: Um áhugi er fyri at lesa nærri um ávirkanina av húskettuni á smáfuglin, kann grein um hetta evnið úr tíðarritinum Frøði lesast her.
text: #000011
text: Kettan er ótrúliga dugnalig at veiða, og tekur nógvan smáfugl hvørt ár
text: #000012
text: Snildi klovnakragin kann bjarga lívið á nógvum smáfuglum, og er ikki til nakran ampa fyri kettuna
text: #000013